**Dyddiad cyhoeddi:** 20 Ebrill 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Atebion i’ch Cwestiynau**

Sylwch mai TrC yw rhiant-gwmni - ac mae’n sefydliad ar wahân i - Rheilffyrdd Trafnidiaeth Cymru Cyfyngedig (TfWRL). Mae Rheilffyrdd Trafnidiaeth Cymru Cyfyngedig yn is-gwmni i TrC. Rydyn ni wedi darparu atebion o ran y ddau sefydliad.

**1. A yw holl staff TrC yn cael teithio am ddim ar holl drenau TrC neu ddim ond rhai gweithwyr a swyddi penodol sy’n cael hyn?**

TrC: Mae holl weithwyr TrC yn cael teithio am ddim ar drenau TrC yn unrhyw le ar Rwydwaith Cymru a’r Gororau.

Rheilffyrdd Trafnidiaeth Cymru Cyf: Mae holl weithwyr Rheilffyrdd Trafnidiaeth Cymru Cyf yn cael teithio am ddim ar drenau TrC yn unrhyw le ar Rwydwaith Cymru a’r Gororau.

**2. A yw staff asiantaeth allanol rydych chi’n eu defnyddio yn cael teithio am ddim ar drenau TrC?**

TrC: Nac ydyn

Rheilffyrdd Trafnidiaeth Cymru Cyf: Nac ydyn

**3. Ar ba Gwmnïau Trên eraill mae staff TrC yn cael teithio am ddim?**

TrC: Does dim modd i gyflogeion grŵp deithio gydag unrhyw Gwmnïau Trên eraill.

Rheilffyrdd Trafnidiaeth Cymru Cyf: Mae gan rai o weithwyr Rheilffyrdd Trafnidiaeth Cymru Cyf hawl i deithio am ddim ar rwydweithiau Cwmnïau Trên eraill os ydynt yn cael eu diogelu yn unol â rheolau’r diwydiant. Diffinnir gweithiwr a ddiogelwyd fel gweithiwr sydd wedi bod mewn cyflogaeth barhaus ers o leiaf 31 Mawrth 1996 gyda Chyflogwr cymwys (gan gynnwys y rhai sydd wedi ymddeol neu a gafodd eu diswyddo).

Mae gweithwyr sy’n cael eu diogelu yn cael blychau am ddim (hyd at 20 bob blwyddyn), a gallant hefyd brynu tocynnau am bris gostyngol.

Mae gweithwyr nad ydynt yn cael eu diogelu yn gallu prynu tocynnau am bris gostyngol ar Gwmnïau Trên eraill (gostyngiad o 75%). Nid ydynt yn cael teithio am ddim ar Gwmnïau Trên eraill.

**4. Pa staff Cwmnïau Trên eraill sy’n cael teithio am ddim ar drenau TrC?**

Mae’r diffiniad o weithwyr wedi’u diogelu yn un o safonau’r diwydiant ar draws Cwmnïau Trên y DU. Byddai gan weithwyr sydd wedi cael eu diogelu gan Gwmnïau Trên eraill hawl i deithio am ddim ar ein gwasanaethau, a dim ond gweithwyr wedi’u diogelu yn Rheilffyrdd Trafnidiaeth Cymru Cyf sy’n gymwys i gael teithio am ddim ar rwydweithiau Cwmnïau Trên eraill.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".